b'\n_START_ARTICLE_\nPetar Vrban\xc4\x8di\xc4\x87\n_START_PARAGRAPH_\nPetar Vrban\xc4\x8di\xc4\x87, zadarski je violinist, glazbeni pedagog i dirigent._NEWLINE_Studij violine zavr\xc5\xa1io je na Muzi\xc4\x8dkoj akademiji u Zagrebu u klasi profesora Ivana Pinkave. Tijekom godina rada u Glazbenoj \xc5\xa1koli Blagoje Bersa odgojio je mnogobrojne violiniste, te je jedan od najzaslu\xc5\xbenijih i za osnivanje srednje glazbene \xc5\xa1kole u Zadru._NEWLINE_Pod njegovim vodstvom 1985. godine Komorni orkestar Glazbene \xc5\xa1kole osamostaljuje se i postaje Zadarski komorni orkestar._NEWLINE_Zbog izvanrednih zasluga na podru\xc4\x8dju glazbene kulture i umjetnosti 2005. godine nagra\xc4\x91en je Nagradom Grada Zadra za \xc5\xbeivotno djelo.'